
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1,700 στρεμμάτων στη θέση «Γε- 

ράνη» της κοινότητας Ν. Φώκαιας Ν. Χαλκιδικής. 1 

Κήρυξη αναδασωτέας έκτασης πενήντα (50) στρεμμάτων στη θέση 
Φτελιά του δημοσίου δάσους της κοινότητας Βραστάμων Ν. 
Χαλκιδικής. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, και περιορισμών δόμησης 5«αι κατηγοριοποίηση 
του οικισμού Συκάμινου της Κοιν. Συκάμινου Ν. Αττικής. . . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 48141/22.8.91 (1) 

Κήρυξη αναδασωτέας έκτασης 1,700 στρεμμάτων στη θέση «Γεράνη» 
της κοινότητας Ν. Φώκαιας Ν. Χαλκιδικής. 

' Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 532/70. 


2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 2δ, 3α του 
Ν.998/79 κατ’ επιταγή του άρθρου 117 του Συντάγματος 

4. Τις διατάξεις του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 2035/14.8.91 πρόταση του Δασαρχείου Κασσάνδρας, απο¬ 
φασίζουμε: 

Κηρύσσουμε αναδασωτέα με σκοπό την προστασία για την αναδη¬ 
μιουργία της δασικής βλαστήσεως που καταστράφηκε από πυρκαγιά τη 
δημόσια δασική έκταση εμβαδού χιλίων επτακοσίων τετρ. μέτρων 
(1.700,00 τ.μ.) που βρίσκεται στη θέση «Γεράνη» περιφέρειας της κοι¬ 
νότητας Ν. Φώκαιας του Νομού Χαλκιδικής και προσδιορίζεται από τα 
στοιχεία Α, Β, Γ, Δ, Ε, Α και έχει όρια: 

Ανατολικά: Με δημόσιο δάσος χαλεπίου πεύκης με αειφ. - πλατύφ. . . 

Δυτικά: Με χωράφι (κληροτεμάχιο) . 

Βόρεια: Με δημόσιο δάσος χαλεπίου πεύκης με αειφ. πλατ. 

Νότια: Με δημόσιο δάσος χαλεπίου πεύκης με αειφ. πλατ., όπως φαί¬ 
νεται στο συνημμένο διάγραμμα και που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 22 Αυγούστου 1991 

Η Νομάρχης 
ΕΛΙΣΑΒΕΤ ΜΠΟΥΚΑ 

Αριθ. 48302 * ( 2 ) 

Κήρυξη αναδασωτέας έκτασης πενήντα (50) στρεμμάτων στη θέση 

Φτελιά του δημοσίου δάσους της κοινότητας Βραστάμων Ν. Χαλκι¬ 
δικής. 

Η ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως, 
όπως τροποποιήθηκε και συμπληρώθηκε με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1 & 2γ του Ν. 
998/79 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την 3062/30.8.91 πρόταση του Δασαρχείου Πολυγύρου, απο¬ 


φασίζουμε: 

Κηρύσσουμε αναδασωτέα με σκοπό την προστασία για την αναδη¬ 
μιουργία της δασικής βλαστήσεως που καταστράφηκε ολοσχερώς από 
πυρκαγιά την 23η Ιουνίου 1991 δημόσια δασική έκταση εμβαδού πε¬ 
νήντα στρεμμάτων (50 στρ.) που βρίσκεται στη θέση «Φτελιά» της περι¬ 
φέρειας της κοινότητας Βραστάμων του Νομού Χαλκιδικής, και έχει όρια. 

Ανατολικά: Δημόσιο δάσος (Αναδασώσεις τραχείας πεύκης). 

Δυτικά: Δημόσιο δάσος (Αναδασώσεις τραχείας πεύκης) . 

Βόρεια: Δημόσιο δάσος (Αναδασώσεις τραχείας πεύκης) .. 

Νότια: Δημόσιο δάσος (Αναδασώσεις τραχείας πεύκης), όπως φαίνε¬ 
ται στο συνημμένο διάγραμμα που αποτελεί αναπόσπαστο μέρος της 
απόφασης αυτής. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 6 Σεπτεμβρίου 1991 

Η Νομάρχης 
ΕΛΙΣΑΒΕΤ ΜΠΟΥΚΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 18886/Π-667 ( 3 ) 

Καθορισμός όρων, και περιορισμών δόμησης και κατηγοριοποίηση του 

οικισμού Συκάμινου της Κοιν. Συκάμινου Ν. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.85) 
«Τρόπος καθορισμού ορίων οικισμών της Χώρας, κατηγορίες αυτών και 
καθορισμός όρων και περιορισμών δόμησης». 

2. Τις διατάξεις του από 14.2.1987 Π.Δ. (ΦΕΚ 133 Δ/ 
23.2.1987) «Τροποποίηση των από 24.4.1985 Π.Δ. (ΦΕΚ 181Δ) 
και από 20.8.85 Π.Δ. (ΦΕΚ 414Δ). 

3. Τις διατάξεις του από 25.4.89 Π.Δ. (ΦΕΚ 293 Δ/16.5.89) 
«Τροποποίηση του από 24.4.85 Π.Δ/τος (ΦΕΚ 181Δ)». 

4. Τα πληθυσμιακά στοιχεία της τελευταίας απογραφής του κράτους 
της ΕΣΧΕ. 

5. Το με αριθμό 402/4.2.86 έγγραφο της Δ/νσης Δασών Ανατ. Ατ¬ 
τικής με συνημμένο σχεδιάγραμμα της περιοχής στο οποίο φαίνονται οι 
περιοχές που εμπίπτουν στις απαγορευτικές διατάξεις του Ν 998/79. 

6. Τις με αριθμό 74/89 και 31/90 αποφάσεις Κοιν. Συμβουλίου και 
τον συνημμένο, στην τελευταία, πίνακα ενστάσεων, σύμφωνα με τις 
οποίες έγινε η προβλεπόμενη από το νόμο διαδικασία στην Κοινότητα. 

7. Την από 6.6.91 εισήγηση γρ. ΕΠΑ προς το Συμβούλιο ΪΠΕ- 
ΧΩΔΕ Αν. Αττικής που αφορά «Καθορισμό ορίων, όρων και περιορι¬ 
σμών δόμησης και κατηγοριοποίηση του οικισμού Συκάμινου, νομού 
Αν. Αττικής, σύμφωνα με το Π.Δ/γμα 24,4.85 (ΦΕΚ/181Δ/ 
3.5.85), όπως τροποποιήθηκε μεταγενέστερα. 

8. Την από 4.7.1991 γνωμοδότηση του Συμβουλίου ΤΠΕΧΩΔΕ 
Ανατολικής Αττικής (πράξη 15η - συνεδρία 25η), σύμφωνα με την 
οποία το Συμβούλιο γνωμοδοτεί σύμφωνα με την εισήγηση, αποφασί¬ 
ζουμε: 

I. Την κατηγοριοποίηση του οικισμού του Συκάμινου: 

- Περιαστικός, ως προς τη θέση του στο χώρο. 

- Αδιάφορος, ως προς το βαθμό προστασίας. 

- Δυναμικός, ως προς το ρυθμό αύξησης. 

- Συνεκτικός, ως προς το βαθμό διασποράς. 

- Μεγάλος, ως προς το μέγεθος. 

II- Γην έγκριση των ορίων του οικισμού όπως σημειώνονται στο συ¬ 
νημμένο στην παρούσα απόφαση χάρτη σε ΚΛ 1:2.000 και ορίζονται 
από την τεθλασμένη γραμμή που περιβάλλει την περιοχή που βρίσκεται 
βόρεια του ποταμού: 1, 2, 3, ...., 24, 25 (καμπύλη κατά μήκος του 
ρέμματος και σε απόσταση 50,0 μ. από τον άξονά του), 26, 27,..., 41, 
42, 43 (καμπύλη κατά μήκος του ρέμματος και σε απόσταση 50,0 μ! 
από τον άξονά του), 44, 45, ...., 57 και την τεθλασμένη γραμμή που 
περιβάλλει την περιοχή που βρίσκεται νότια του ποταμού, 58, 59, ..., 


70, 71-72-73-74 (καμπύλη κατά μήκος του ρέμματος και σε από¬ 
σταση 50,0 μ. από τον άξονά του), 75, 76, ..., 100 και 101. 

III. Τον καθορισμό των ακολούθων γενικών και ειδικών όρων δόμη- 
σης: 


Γενικοί όροι δόμησης: 

Για την περιοχή που οριοθετείται ισχύουν: 

αρτιότητα Ε= 1.000 τ.μ. 

πρόσωπο π= 14,0 μ. 

Κατά παρέκκλιση μέσα στα παραπάνω όρια του οικισμού θεωρούνται 
άρτια τα γήπεδα με όποιο εμβαδόν έχουν κατά την ημέρα της δημοσίευ¬ 
σης του Π.Δ/τος (ΦΕΚ 181Δ/13.5.85). ' * 

Ειδικοί όροι δόμησης: 

Επιβάλλεται η κατασκευή στέγης, με μέγιστη κλίση 30% και επικά¬ 
λυψη με κεραμίδια βυζαντινού ή ρωαμϊκού τύπου. 

Οι ηλιακοί θερμοσίφωνες θα ενσωματώνονται στη στέγη. Τμήμα της 
στέγης εμβαδού μέχρι και 10 τ.μ. μπορεί να κατασκευαστεί σε οριζόντιο 
επίπεδο προκειμένου νε δεχθεί ηλιακό θερμοσίφωνα. 

Στον τομέα Α, όπως ορίζεται στον συνημμένο χάρτη, εκτός των πα¬ 
ραπάνω όρων δόμησης ισχύουν και οι παρακάτω περιορισμοί στα μορ- 
φολογικά χαρακτηριστικά των κτιρίων: 

1. Τα ανοίγματα να είναι ξύλινα ταμπλαδωτά, 

2. Το μήκος των εξωστών να μην ξεπερνά το 1/2 του μήκους των 
αντιστοίχων όψεων, 

3. Αν ο φέρων οργανισμός είναι από οπλισμένο σκυρόδεμα, τα εξωτε¬ 
ρικά επιχρίσματα θα πρέπει να γίνουν με πεταχτό σοβά (όχι τριπτά), 

4. Για την έκδοση οικοδομικής άδειας απαιτείται έλεγχος αρχιτεκτο¬ 
νικής επιτροπής. 


1 ». Ι7|ν έγκριση του «οελτιου αρχιτεκτονικής αναγνώρισης» που συ¬ 
νοδεύει την απόφαση αυτή, με υποχρεωτική την επιβολή στέγης με επι¬ 
κάλυψη από κεραμίδι βυζαντινού τύπου ή ρωαμαϊκού για ολόκληρη την 
περιοχή που οριοθετείται και τις υπόλοιπες ενδείξεις για τον τομές Α 
υποχρεωτικές. 

V. Κατά τα λοιπά ισχύουν τα οριζόμενα στο Π.Δ/γμα της 24.4.85 
(ΦΕΚ 181Δ/3.5.85) όπως τροποποιήθηκε με τα από 14.2.87 Π.Δ. 
(ΦΕΚ 133Δ/23.2.87) και από 25.4.89 Π.Δ. (ΦΕΚ 293Δ/ 
16.5.89). ' 


Για κάθε αμφισβήτηση που ανακύψει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ- 
ΧΩΔΕ του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει (Κ.Π. 1:2.000) και το «δελτίο αρχιτεκτονικής ανα¬ 
γνώρισης» να δημοσιευθούν στην εφημερίδα της Κυβερνήσεως. 

Η παρούσα απόφαση ισχύει από τη δημοσίευση της στο ΦΕΚ. 


Αγία Παρασκευή, 19 Ιουλίου 1991 


Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

